Source: https://finlex.fi/fi/laki/ajantasa/kumotut/1969/19690327
Timestamp: 2020-06-02 02:41:21+00:00
Document Index: 2445314

Matched Legal Cases: ['§ 2', '§ 3', '§ 4', '§ 4', '§ 4', '§ 4', '§ 4', '§ 4', '§ 4', '§ 4', '§ 4', '§ 4', '§ 4', '§ 5', '§ 5', '§ 5', '§ 6', '§ 7', '§ 7', '§ 7', '§ 7', '§ 7', '§ 7', '§ 7', '§ 8', '§ 9', '§ 9', '§ 10', '§ 11', '§ 12']

Kumottu säädös Torjunta-ainelaki (kumottu) 327/1969 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 23.5.1969/327
23.5.1969/327
Torjunta-ainelaki (kumottu)
Tämä laki on kumottu L:lla kasvinsuojeluaineista 22.12.2006/1259.
(23.12.1999/1199)
Tämä laki koskee myös torjunta-ainekäyttöön tarkoitettuja geeniteknisesti muutettuja organismeja sisältäviä valmisteita. Geeniteknisesti muutetuista organismeista on lisäksi voimassa, mitä niistä erikseen säädetään. (16.12.1994/1204)
2 § (16.12.1994/1204)
Tämä laki koskee torjunta-aineiden käyttökelpoisuuden tarkastusta, rekisteröintiä, valmistusta, maahantuontia, kauppaa, käyttöä, säilytystä ja kuljetusta sekä toimenpiteitä, joilla pyritään ehkäisemään näiden aineiden haitalliset vaikutukset ihmisten ja hyötyeläinten terveydelle, viljelykasveille, kasvituotteille, viljelymaalle, pohjavedelle sekä luonnolle ja muulle ympäristölle.
Torjunta-aineita on käytettävä asianmukaisesti ottaen huomioon hyvän kasvinsuojelukäytännön ja integroidun torjunnan periaatteet.
3 § (23.12.1999/1199)
3 § on kumottu L:lla 23.12.1999/1199.
4 § (10.2.1984/159)
Torjunta-aineena ei saa myydä eikä kulutukseen muutoin luovuttaa tai käyttää valmistetta, jota ei ole rekisteröity torjunta- aineeksi. Torjunta-aineen rekisteröi hakemuksesta kasvintuotannon tarkastuskeskus. Edellytyksenä rekisteröimiselle on, että torjunta-ainelautakunta on hyväksynyt valmisteen kasvinsuojeluaineena käytettäväksi. (23.12.1999/1199)
Rekisteröintihakemuksesta ja sen yhteydessä toimitettavista tiedoista ja tutkimuksista sekä tarvittavista näytteistä voidaan säätää tarkemmin maa- ja metsätalousministeriön asetuksella. Lisäksi torjunta-ainelautakunta voi tarvittaessa antaa yksityiskohtaisempia ohjeita siitä, mitä tietoja ja tutkimuksia hakemukseen on liitettävä. (26.5.2000/486)
Valmisteilla tutkimus- ja kehittämistarkoituksessa suoritettavia kokeita, jotka edellyttävät rekisteröimättömän kasvinsuojeluaineen päästämistä ympäristöön, voidaan suorittaa vain, jos Kasvintuotannon tarkastuskeskus on antanut siihen luvan torjunta-ainelautakunnan määräämillä ehdoilla. Torjunta-ainelautakunta voi tarvittaessa määrätä, että Kasvintuotannon tarkastuskeskuksen on kuultava 4 e §:n nojalla valtioneuvoston asetuksella tarkemmin määrättyjä tarkastusviranomaisia ennen luvan myöntämistä. Torjunta-ainelautakunta voi antaa tarkempia ohjeita luvan hakemisesta ja hakemuksen käsittelystä. (26.5.2000/486)
4 a § (16.12.1994/1204)
Kasvinsuojeluaineeksi hyväksymisen edellytyksenä on:
1) että aine on asianmukaisesti tarkoitukseensa käytettynä riittävän tehokasta;
2) että sillä ei ole kohtuuttomia haittavaikutuksia kasveihin, kasvituotteisiin ja ympäristöön;
3) ettei se aiheuta kohtuuttomia kärsimyksiä torjuttaville selkärankaisille eläimille; sekä
4) että sillä ei ole haitallisia vaikutuksia ihmisten tai eläinten terveyteen taikka pohjaveteen.
Kasvinsuojeluaineeksi ei saa hyväksyä valmistetta, ellei sen tehoainetta ole merkitty kasvinsuojeluaineissa sallittuja tehoaineita koskevaan Euroopan yhteisön luetteloon (positiiviluettelo) ja ellei valmisteen soveltuvuutta käyttötarkoitukseensa ole tutkittu Suomessa tai muualla, jossa maatalous-, kasvinsuojelu- ja ympäristöolot ovat samankaltaiset. Tarkemmat säännökset positiiviluetteloon otetuista kasvinsuojeluaineiden tehoaineista sekä niitä koskevista käyttöehdoista ja muista tiedoista annetaan maa- ja metsätalousministeriön asetuksella. (26.5.2000/486)
4 b § (30.12.2004/1373)
4 c § (16.12.1994/1204)
Torjunta-ainelautakunta voi määräajaksi hyväksyä sellaisen kasvinsuojeluaineen, jonka sisältämät tehoaineet eivät sisälly positiiviluetteloon, jos muut hyväksymiselle asetetut edellytykset täyttyvät.
Torjunta-ainelautakunta voi väliaikaisesti hyväksyä sellaisen kasvinsuojeluaineen, joka ei täytä hyväksymiselle asetettuja edellytyksiä, jos se on välttämätöntä kasvintuotantoa uhkaavan ennalta arvaamattoman vaaran vuoksi ja jos vaaraa ei voida torjua muilla keinoilla.
Torjunta-ainelautakunta voi väliaikaisesti rajoittaa hyväksytyn kasvinsuojeluaineen käyttöä tai myyntiä taikka kieltää sen tai olla hyväksymättä jossakin Euroopan unionin jäsenvaltiossa jo hyväksyttyä kasvinsuojeluainetta, jos kasvinsuojeluaineen todetaan tai voidaan perustellusti epäillä aiheuttavan välittömän uhan ihmisten tai eläinten terveydelle tai ympäristölle.
4 d § (16.12.1994/1204)
Jos hyväksymisen jälkeen osoittautuu, että torjunta-aine ei enää täytä säädettyjä hyväksymisen edellytyksiä, tai jos sen hyväksymistä koskevan päätöksen perusteena olevista seikoista on annettu virheellisiä tai harhaanjohtavia tietoja, torjunta-ainelautakunnan tulee peruuttaa hyväksyminen. Hyväksyminen voidaan peruuttaa myös rekisteröinnin haltijan pyynnöstä.
Torjunta-ainelautakunnan on muutettava hyväksymispäätöstä rekisteröinnin haltijaa kuultuaan, jos torjunta-aineen käyttötapaa ja käytettäviä määriä voidaan tieteellisen ja teknisen tietämyksen kehityksen perusteella muuttaa. Hyväksymispäätöstä voidaan muuttaa myös rekisteröinnin haltijan pyynnöstä edellyttäen kuitenkin, että hyväksymiselle asetetut vaatimukset edelleen täyttyvät.
Torjunta-ainelautakunta voi sallia rekisteröinnin haltijaa kuultuaan, hyväksytyn kasvinsuojeluaineen käytön muuhunkin kuin rekisteröityyn tarkoitukseen maatalouden alalla toimivien virallisten tai tieteellisten tutkimuslaitosten, maatalouden ammatillisten järjestöjen tai ammattikäyttäjien hakemuksesta.
4 e § (16.12.1994/1204)
Kasvintuotannon tarkastuskeskuksen tulee huolehtia siitä, että hakijan toimittama torjunta-aineen rekisteröintihakemus ja sen liitteet täyttävät niille asetetut vaatimukset ja että torjunta-aineella suoritetaan tarpeelliset tarkastukset hyväksymiselle asetettujen edellytysten selvittämiseksi. Asetuksella säädetään, mitkä valtion virastot ja laitokset ovat velvolliset kasvintuotannon tarkastuskeskuksen pyynnöstä suorittamaan torjunta-aineiden tarkastuksia.
Kasvinsuojeluaineiden arvioinneissa on noudatettava Euroopan yhteisöjen toimielimen hyväksymiä yhdenmukaisia arviointiperiaatteita.
4 f § (16.12.1994/1204)
Maa- ja metsätalousministeriön yhteydessä on valtioneuvoston asettama torjunta-ainelautakunta.
Torjunta-ainelautakunnan tehtävänä on päättää 4 §:ssä tarkoitetusta torjunta-aineen hyväksymisestä. Torjunta-ainelautakunta määrää torjunta-aineiden käyttöä koskevista rajoituksista ja ehdoista.
Torjunta-ainelautakunnassa tulee olla edustettuina maatalouden, kasvinsuojelun, työsuojelun, terveydenhuollon, elintarvikevalvonnan ja ympäristönsuojelun viranomaisten edustajat.
4 g § (2.9.2005/707)
4 h § (26.5.2000/486)
4 i § (16.12.1994/1204)
Rekisteröinnin haltijan tai niiden, joiden hakemuksesta käyttötarkoitusta on laajennettu, on ilmoitettava kasvintuotannon tarkastuskeskukselle sekä sen välityksellä Euroopan yhteisöjen toimielimelle ja Euroopan unionin muille jäsenvaltioille uusista tiedoista, jotka koskevat kasvinsuojeluaineiden tai niiden sisältämien tehoaineiden mahdollisia vaarallisia vaikutuksia ihmisten tai eläinten terveyteen, pohjaveteen tai ympäristöön.
Muusta tämän lain soveltamisalaan kuuluvasta tietojen antamisesta Euroopan yhteisöjen toimielimille ja Euroopan unionin muille jäsenvaltioille säädetään asetuksella.
4 j § (26.5.2000/486)
5 § (10.2.1984/159)
5 a § (9.8.1985/704)
5 b § (9.8.1985/704)
Luvan saamiseksi on maanomistajan tehtävä kunnalle lupahakemus, johon on liitetty suunnitelma levittämistoimenpiteistä. Hakemuksen johdosta kunnan on pyydettävä lausunto metsälautakunnalta ja alueelliselta ympäristökeskukselta. Jollei lausuntoa ole annettu kolmen viikon kuluessa pyynnön lähettämisestä, asia voidaan ratkaista ilman lausuntoakin. Kunnanhallituksen tulee ratkaista asia kahden kuukauden kuluessa siitä, kun lupahakemus on kunnalle jätetty. (24.1.1995/85)
Lupa voidaan poikkeustapauksessa myöntää lähinnä syrjäisillä ja pahasti vesoittuneilla alueilla, mikäli suunnitelma on asianmukainen eikä torjunta- aineen levittäminen suunnitelman mukaisesti aiheuta sanottavaa haittaa luonnonsuojelulle tai paikalliselle väestölle ja vesakon hävittäminen muilla menetelmillä aiheuttaisi maanomistajalle kohtuuttomia kustannuksia. Jos edellä tarkoitettua haittaa tai vahinkoa aiheutuu vain osalle suunnitelmassa esitettyä aluetta, lupa voidaan myöntää vastaavasti vain osaa alueesta koskevaksi.
6 § (10.2.1984/159)
6 § on kumottu L:lla 10.2.1984/159.
7 § (21.11.1997/1031)
7 a § (20.4.2000/397)
7 b § (18.12.1987/1031)
Jollei 7 a §:ssä mainittua ilmoitusta ole kehotuksesta huolimatta annettu tai sitä ei voida korjattunakaan hyväksyä maksun määräytymisen perusteeksi, maatilahallituksen on, varattuaan maksuvelvolliselle tilaisuuden tulla kuulluksi, toimitettava maksun määrääminen arvion mukaan.
Jos maksua ei ole suoritettu säädetyssä ajassa, on sille suoritettava siitä alkaen, kun maksu olisi pitänyt suorittaa oma-aloitteisesti, vuotuista viivästyskorkoa korkolain (633/1982) 4 §:n 3 momentissa tarkoitetun korkokannan mukaan. (26.5.2000/486)
7 c § (18.12.1987/1031)
7 d § (18.12.1987/1031)
7 e § (18.12.1987/1031)
7 f § (24.8.1990/805)
Rangaistus 7 §:n 1 momentin 2 kohdassa tarkoitetun maksun lainvastaisesta välttämisestä ja sen yrittämisestä on säädetty rikoslain 29 luvun 1–3 §:ssä.
8 § (10.2.1984/159)
9 § (21.5.1999/660)
9 § on kumottu L:lla 21.5.1999/660.
9 a § (21.5.1999/660)
Riippumatta siitä, mitä viranomaisten toiminnan julkisuudesta annetussa laissa (621/1999) säädetään liike- tai ammattisalaisuudesta, torjunta-aineen rekisteröintihakemuksen käsittelyä varten annetuista tai laadituista tiedoista salassa pidettäviä eivät ole:
1) valmisteen tai sen tehoaineen nimi eikä tehoaineen pitoisuus valmisteessa;
4) määritysmenetelmät kasvinsuojeluaineen sisältämien tehoaineiden laadun ja määrän selvittämiseksi ja kasvinsuojeluaineen käytöstä aiheutuvien jäämien selvittämiseksi;
7) tiedot suositeltavista vaarojen vähentämismenetelmistä ja muista varotoimenpiteistä;
8) tiedot tuotteen ja sen pakkauksen hävittämismenetelmistä;
Liike- tai ammattisalaisuutena pidettäviä tietoja saa käyttää toisen hakijan eduksi vain, jos ensimmäinen hakija on siihen suostunut tai jos asetuksella tarkemmin määrätty aika on kulunut tehoaineen tai valmisteen hyväksymisestä.
10 § (24.5.2002/402)
11 § (26.5.2000/486)
Valtioneuvoston asetuksella voidaan antaa säännöksiä torjunta-aineiden tehoaineiden kielloista ja rajoituksista. Tarkemmat säännökset kasvinsuojeluaineiden hyväksymismenettelystä, hyväksymisen edellytyksistä ja hyväksymisen voimassaolosta annetaan valtioneuvoston asetuksella ja sen nojalla tarvittaessa maa- ja metsätalousministeriön asetuksella.
12 § (11.7.1972/556)
Tämä laki tulee voimaan 1 päivänä syyskuuta 1969, ja sillä kumotaan kasvinsuojeluaineista 27 päivänä huhtikuuta 1951 annettu laki (261/51) ja sen nojalla annetut määräykset. Kuitenkin on sillä, joka viimeksi mainitun lain nojalla on saanut luvan pitää kaupan torjunta-ainetta, oikeus myydä sitä aikana, josta säädetään tarkemmin asetuksella. Tämä lain perusteella tapahtuvasta, aikaisemman lain nojalla annetun myyntiluvan uudistamisesta ei peritä 7 §:ssä tarkoitettuja maksuja.
11.7.1972/556:
16.2.1973/150:
10.2.1984/159:
HE 160/83, mmvk.miet. 8/83, svk.miet. 147/83
9.8.1985/704:
HE 23/84, mmvk.miet. 5/85, svk.miet. 93/85
18.12.1987/1031:
HE 112/87, mmvk.miet. 6/87, svk.miet. 84/87
14.8.1989/745:
24.8.1990/805:
16.12.1994/1204:
Tämä laki tulee voimaan asetuksella säädettävänä ajankohtana. (L 1204/1994 tuli A:n 1580/1994 mukaisesti voimaan 1.1.1995.)
Ennen tämän lain voimaantuloa rekisteröityjä kasvinsuojeluaineita saadaan edelleen myydä taikka kulutukseen muutoin luovuttaa tai käyttää asetuksella säädettävän ajan. Ennen tämän lain voimaantuloa vireillä oleviin kasvinsuojeluaineita koskeviin hakemuksiin voidaan soveltaa tämän lain voimaan tullessa voimassa olleita vaatimuksia asetuksella säädettävän ajan. Poiketen siitä, mitä 4 c §:n 1 momentissa säädetään, valmisteet, jotka ovat jo markkinoilla Euroopan yhteisössä tämän lain voimaan tullessa, saadaan hyväksyä tämän lain voimaan tullessa voimassa olleiden vaatimusten mukaisesti asetuksella säädettävän ajan.
HE 170/94, MmVM 34/94
24.1.1995/85:
21.4.1995/707:
21.11.1997/1031:
HE 141/1997, MmVM 11/1997, EV 142/1997
21.5.1999/660:
23.12.1999/1199:
Tämän lain voimaan tullessa Euroopan yhteisön alueella markkinoilla olevia tehoaineita sisältäviin muihin torjunta-aineisiin sovelletaan tämän lain voimaan tullessa voimassa olleita säännöksiä siihen asti kunnes tehoaineen sisällyttämisestä biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY liitteeseen I, IA tai IB on tehty päätös mainitussa direktiivissä säädettyä menettelytapaa noudattaen. Tällaisia tehoaineita sisältävien valmisteiden hyväksymisessä tai markkinoilta poistamisessa noudatetaan tehoainetta koskevassa päätöksessä asetettua määräaikaa.
Tarkempia säännöksiä muiden torjuntaaineiden hyväksymisestä, hyväksymismenettelystä, tehoainepitoisuuksista, myyntipäällysmerkinnöistä ja valvonnasta voidaan 2 momentissa tarkoitettuna siirtymäaikana antaa maa- ja metsätalousministeriön asetuksella. (26.5.2000/487)
20.4.2000/397:
26.5.2000/486:
HE 24/2000, MmVM 4/2000, EV 54/2000
26.5.2000/487:
24.5.2002/402:
30.12.2004/1373:
HE 194/2004, MmVM 9/2004, EV 167/2004
2.9.2005/707:
1 § 2 § 3 § 4 § 4 a § 4 b § 4 c § 4 d § 4 e § 4 f § 4 g § 4 h § 4 i § 4 j § 5 § 5 a § 5 b § 6 § 7 § 7 a § 7 b § 7 c § 7 d § 7 e § 7 f § 8 § 9 § 9 a § 10 § 11 § 12 § Muutossäädösten voimaantulo ja soveltaminen:11.7.1972/556:16.2.1973/150:10.2.1984/159:9.8.1985/704:18.12.1987/1031:14.8.1989/745:24.8.1990/805:16.12.1994/1204:24.1.1995/85:21.4.1995/707:21.11.1997/1031:21.5.1999/660:23.12.1999/1199:20.4.2000/397:26.5.2000/486:26.5.2000/487:26.10.2001/893:24.5.2002/402:30.12.2004/1373:2.9.2005/707: